Tuomo Kaminen

Tuomo Matias Kaminen (29. marraskuuta 1951 Seinäjoki – 1. syyskuuta 2020 Ylöjärvi) oli suomalainen televisiotoimittaja ja -tuottaja. == Ura == Suoritettuaan Tampereen yliopiston toimittajatutkinnon Tuomo Kaminen työskenteli vakinaisena toimittajana Yleisradion Yle TV2:ssa 1976–1990, joista 11 vuotta Ajankohtaisessa kakkosessa ja loput kolme vuotta urheilutoimituksessa ja viihdetoimituksessa sekä toimittajana että tuottajana. Kaminen ja Juha-Pekka Ristmeri perustivat televisiotuotantoyhtiö Filmaattiset Oy:n vuonna 1990. Yhtiö teki tv-dokumentti- ja viihdetelevisiosarjoja (muun muassa Aikansa kutakin, Suomi eilen elokuvan silmin, Ajan henki, Kunnian kentät, Kunnian lumet, Elmo, Matkalla Suomessa, Paavo Nurmi – paras kaikista) vuosina 1990–2005. Dokumenttisarjoista Omituiset olympialaiset myytiin myös kansainväliseen levitykseen. Lisäksi Kamisella oli näkyvä rooli Yle TV2:n Suomen Tietoviisaassa, jossa hän toimi sisällöntuottajana sekä juontajana ja myöhemmin tuomarina 1990–1998. Kaminen toimi tv-opin lehtorina Tampereen yliopiston tiedotusopin laitoksella 1992–1993 ja 1995–1996 sekä piti alaa käsitteleviä luentoja myös muissa oppilaitoksissa, kuten Tampereen taiteen ja viestinnän oppilaitoksessa ja Voionmaan opistossa. Omassa Tuomo Kaminen Ky:ssä hän kirjoitti tietokilpailukirjoja ja tuotti muun muassa Uutisvuosi- ja Vuosirenkaita-sarjat, Tampereen Tornihotellin urheilijoista kertovan valokuvanäyttelyn ja kirjan sekä tv-dokumentteja, kuten Suomenhevonen – työn sankarista urheilutähdeksi ja Raviratojen kuninkaalliset. == Filmografia == === Yleisradion tuotanto === * Olympiastudion juontaja Sarajevo 1984, Calgary 1988 ja Seoul 1988 * Sisällöntuottaja, juontaja ja tuomari, Suomen Tietoviisas (1990–1998) === Filmaattiset Oy:n tuotanto === * Hiilimurska, suomalaisen yleisurheilun historia (1990–1993) * Kunnian kentät – Berliini 1936 (1991–2000) * Aikansa kutakin (1991–1992) * Aikansa kutakin (noin 1994) * Omituiset olympialaiset (1996) * Paavo Nurmi – paras kaikista (1997) * Elmo (2000) * Suomi eilen elokuvan silmin (1999–2002) * Antiikin kisat (2002) * Viisas pääsee vähemmällä (2002) * Kunnian lumet (2002) * Suomi vuonna 1952 (2002) === Tuomo Kaminen Ky:n tuotantoa === * Urheiluvuosi (noin 2005) * Olympiahengessä 100 vuotta (2007) * Suomenhevonen: Työn sankarista urheilutähdeksi (2007) * Särkyneiden majatalo (2009) * Uutisvuosi (noin 2010) * Vuosirenkaita (2012) * Raviratojen kuninkaalliset (2013) == Bibliografia == * Ilman muuta Seinäjoelta (1982), Tuomo Kaminen ja Martti Andersin * Olipa kysymys! : yli 500 hyvää kysymystä ja oivallista vastausta (2001), Esko Aho, Tuomo Kaminen, Reijo Salminen * Suuri tangovisa (2001), Tuomo Kaminen ja Martti Andersin * Tietokilpailujen pikkujättiläinen (2005), Tuomo Kaminen ja Ari Wirén * Ravitriviaa (2007), Tuomo Kaminen * Välikysymys – visapähkinöitä joka makuun (2009), Tuomo Kaminen * Sata vuotta sankaruutta (2014), Tuomo Kaminen == Palkinnot == * Luonnonsuojeluvuoden tiedonjulkistamispalkinto 1980 (Ajankohtainen kakkonen) * Telvispalkinto 1992 (Aikansa kutakin -sarja) * Ensimmäinen palkinto Porto Rozin kansainvälisillä TV-festivaaleilla 1995 (Kunnian kentät -sarja) * Tutkivien journalistien Lumilapio -palkinto 1996 (Kunnian kentät -sarja) == Lähteet == * * * Kunnian kentät Yle Areenassa * * === Viitteet === == Aiheesta muualla == *Tuomo Kamisen muistokirjoitus Helsingin Sanomissa Luokka:Suomalaiset urheilutoimittajat Luokka:Suomalaiset tietokilpailujuontajat Luokka:Perussuomalaiset poliitikot Luokka:Ylöjärven kaupunginvaltuutetut Luokka:Vuonna 1951 syntyneet Luokka:Vuonna 2020 kuolleet